CELEX: 31981R2076
Language: el
Date: 1981-07-22 00:00:00
Title: Κανονισμός (ΕΟΚ) αριθ. 2076/81 τής Επιτροπής τής 22ας Ιουλίου 1981 περί τροποποιήσεως τού κανονισμού αριθ. 184/66/ΕΟΚ σχετικά μέ τό ποσό τής κατ αποκοπή αμοιβής ανά δελτίο εκμεταλλεύσεως γιά τό οικονομικό έτος 1982

Avis juridique important

|

31981R2076

Κανονισμός (ΕΟΚ) αριθ. 2076/81 τής Επιτροπής τής 22ας Ιουλίου 1981 περί τροποποιήσεως τού κανονισμού αριθ. 184/66/ΕΟΚ σχετικά μέ τό ποσό τής κατ αποκοπή αμοιβής ανά δελτίο εκμεταλλεύσεως γιά τό οικονομικό έτος 1982  

Επίσημη Εφημερίδα αριθ. L 203 της 23/07/1981 σ. 0020

***** ΚΑΝΟΝΙΣΜΟΣ (ΕΟΚ) αριθ. 2076/81 ΤΗΣ ΕΠΙΤΡΟΠΗΣ  της 22ας Ιουλίου 1981  περί τροποποιήσεως του κανονισμού αριθ. 184/66/ΕΟΚ σχετικά με το ποσό της κατ' αποκοπή αμοιβής ανά δελτίο εκμεταλλεύσεως για το οικονομικό έτος 1982  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 79/65/ΕΟΚ του Συμβουλίου της 15ης Ιουνίου 1965 περί δημιουργίας δικτύου γεωργικής λογιστικής πληροφορήσεως περί των εσόδων και της οικονομίας των γεωργικών εκμεταλλεύσεων στην Ευρωπαϊκή Οικονομική Κοινότητα (1), όπως τροποποιήθηκε τελευταία από τον κανονισμό (ΕΟΚ) αριθ. 2910/73 (2), και ιδίως το άρθρο 9,  Εκτιμώντας:  ότι το άρθρο 5 του κανονισμού αριθ. 184/66/ΕΟΚ της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1268/80 (4), προβλέπει κατ' αποκοπή αμοιβή από 61 ευρωπαϊκές λογιστικές μονάδες ανά δελτίο εκμεταλλεύσεως δεόντως συμπληρωμένο και αναφερόμενο στο οικονομικό έτος 1981·  ότι, λόγω της αυξήσεως του γενικού επιπέδου των τιμών και των επιπτώσεών της στα έξοδα συντάξεως του δελτίου εκμεταλλεύσεως, απαιτείται αναθεώρηση του εν λόγω ποσού·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Κοινοτικής Επιτροπής του Δικτύου Γεωργικής Λογιστικής Πληροφορήσεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο μόνο  Στο άρθρο 5 πρώτο εδάφιο του κανονισμού 184/66/ΕΟΚ προστίθεται το ακόλουθο κείμενο:  «- 67 ECU για το οικονομικό έτος 1982.».  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 22 Ιουλίου 1981.  Για την Επιτροπή  Ο Πρόεδρος  Gaston THORN  (1) ΕΕ αριθ. 109 της 23. 6. 1965, σ. 1859/65.  (2) ΕΕ αριθ. L 299 της 27. 10. 1973, σ. 1.  (3) ΕΕ αριθ. 213 της 23. 11. 1966, σ. 3637/66.  (4) ΕΕ αριθ. L 129 της 24. 5. 1980, σ. 13.